Участва в Руско-турската война (1877-1878). Началник на движението на телеграфната кореспонденция на Полевия щаб на Действащата Руска армия на Балканския полуостров. По време на обсадата на Плевен се проявява при превземането на редута при Гривица, за което е награден със Златно оръжие „За храброст“ (заповед по Действуващата армия № 177/30 септември 1877 г.). Повишен е във военно звание генерал-майор от януари 1878 г.